Arne (90) må i retten for flytevestnekt
9. januar er det satt av åtte timer i Ofoten tingrett melder Fremover. Om det sier den fargerike 90-åringen til VG i formiddag: - Jeg har faen ikke fått noe brev om at jeg skal møte i retten. Det her går på hodet løs. Jeg har litt hjerteproblemer og, nei faen. Døm kan faen meg ikke si sånt til pressen før jeg får beskjed. - Så du er forbannet nå? - Forbannet? Det er å ta altfor lite i. Jeg er mykje forbannet. Hvis samfunnet har så forbannet mye penger at de kan bruke penger på denne idiotiske saken, får de gjøre det. Men jeg har sagt fra en gang at jeg ikke vil betale denne bota. Og det hjelper ikke å trekke meg for retten. Jeg vil si det samme der. Dette er forbannet tull alt sammen.- Har du fått mange reaksjoner utenfra? - Og ja da. Det er mye. Jeg fikk blant annet et brev fra en pensjonist bosatt i Canada. Han sendte meg 50 kroner for å hjelpe meg å betale boten, sier Pedersen og ler litt før han igjen bruker noen gode nordnorske ord for å beskrive hva han mener om politiet og myndighetene og gjentar. - Det går faen ta meg ikke an å gi pressen beskjed først om at jeg skal i retten. Av allmennpreventive årsaker må 90-åringens sak føres for retten forklarer politiadvokat Torgeir Kvitvik. For Pedersen har nektet å betale boten på 500 kroner. Det ble vurdert om Pedersen kunne slippe unna med en påtaleunnlatelse. En påtaleunnlatelse betyr i praksis at Pedersen da ville fått en kraftig advarsel, men uten å måtte straffes. Men dette ble forkastet av «hensynet til de andre som samme dag og dagene før godtok å gjøre opp for seg på havet». Det var i august i år at Kystvakta på patruljeoppdrag oppdaget at Arne Pedersen ikke hadde flytevest på seg da han var ute og fisket, slik han hadde gjort i hele sitt liv.Om bord i patruljebåten var også en journalist fra avisen Fremover. Dermed ble Pedersens fargerike formuleringer om hva han mente om politiets henvendelse om at han ikke hadde på seg den lovpålagte flytevesten beskrevet i detalj i lokalavisen. Ka du sa? Flytevæst? utbrøt den erfarne fiskeren - før han fortsatte med å trekke garn. Så startet en oppleksing av politiet og Kystvakten så full av ramsalte kraftsalver at Fremovers journalist mener det ville ført til umiddelbar domfellelse lenger sør i landet: - Det går da vel faan ikkje an å klæ sæ vækk fra å drokne? Og ka i all verden ska æ med flytevæst i båten hvess æ dætt i havet? Kæm dåkker meine æ ska rope tell for å få dem tell å klæ han på mæ? Hæ? - Om æ e villig te å vedta et forenkla forelegg? Nei gu om æ gjør! - Æ betale faan ikkje bot førr ikkje å ha væst! Æ ska si dæ; Æ har lekt i fjæra sia æ gikk i kortbokse! Å æ va faan ikkje gamle karn før æ blei sendt på havet førr å ro kokfesk tell famellien. Så ska nånn fortælle mæ at æ ska ha flytevæst?Men påtalemyndighetene ville ikke se gjennom fingrene på Pedersens lovbrudd, og 90-åringen ble ilagt en bot på 500 kroner. I en kortfattet pressemelding fra Midtre Hålogaland politidistrikt het det da: «En mann på 90 år fra Bogen i Ofoten har fått en bot på kr 500, subsidiært 1 dag i fengsel for at han i august på sjøen utenfor Forra i Evenes kommune førte en åpen fritidsbåt uten å ha om bord egnet rednings- og flyteutstyr.». Men Pedersen godtok ikke boten. - Dæm må ikkje innbille sæ at det går ann å snu på en nettiåring. Det får bare bli rettssak! sier Pedersen til Fremover. - Så du betaler ikke, men tar heller rettssak? spør Fremovers journalist. - Ja, det kan du ta dæ faan på. Æg veit ikkje om det e med fængsel som med sykehusan? At det e fritt fængselvalg? Da tar æg det med bæst mat! sier fiskeren til avisen. 9. januar avgjør retten om Pedersen må betale boten.
Arne Pedersen (90) var klar i sin tale da beskjeden fra politiet kom: «Æ betale faan ikkje nå bot førr ikkje å ha væst!». Men nå må fiskeren møte i retten.